इस रेसिपी में अतिरिक्त सामग्री शामिल की जाती हैं लेकिन यह बहुत मजबूत क्ले में परिवर्तित होता है जिसे एक मीटर की ऊंचाई से गिराने पर भी यह टूटता नहीं है। एक नॉन-स्टिक पैन में ½ कप PVA ग्लू, ½ बड़ा चम्मच स्टीयरिन (स्टीयरिक एसिड), 1½ बड़ा चम्मच ग्लिसरीन (glycerin), 1½ बड़ा चम्मच वैसलीन (Vaseline) और ½ बड़ा चम्मच साइट्रिक एसिड (citric acid) मिलाकर धीमी आँच पर गर्म करें। सारी सामग्री को अच्छे से मिलाएं। मिश्रण को गर्म करने के लिए जितना संभव हो उतनी धीमी आंच पर रखें। मिश्रण में थोड़ा-थोड़ा करके ½ कप कॉर्नस्टार्च डालें, तथा पूरे समय मिश्रण को हिलाते रहें। कॉर्नस्टार्च को थोड़ा-थोड़ा करके मिलाने से मिश्रण में गांठें नहीं पड़ेगी। क्ले को आसानी से पैन से बाहर निकालने तक हिलाने की प्रक्रिया जारी रखें। मिश्रण बहुत अधिक चिपचिपा तथा भारी होता जाएगा तथा इसे हिलाना मुश्किल होगा लेकिन आपको तब तक हिलाना जारी रखना चाहिए जब तक आप इसे पैन से आसानी से बाहर निकाल सकते हैं। क्ले को एक नॉन-स्टिक पेपर (बेकिंग पेपर) के ऊपर एक मेज पर रखें। यह गर्म, थोड़ा चिपचिपा और ढेलेदार होना चाहिए। सभी गांठे गायब हो जाने तक तथा क्ले मुलायम और चिपचिपा न रहने तक लगभग 20 मिनट के लिए क्ले को गूंध लें। गूंधने के बाद भी यदि क्ले गर्म है, तो उसे थोड़ा ठंडा होने दें। इस्तेमाल करने से पहले क्ले को सख्त होने से बचाने के लिए उसे ज़िपलॉक प्लास्टिक बैग में स्टोर करें। ध्यान रहें बैग को सील करने से पहले उसमें से सारी हवा निकाल दें। क्ले का इस्तेमाल अपनी पसंद से जो चाहे बनाने के लिए करें तथा उसे ऐक्रेलिक पेंट से रंग दें।

===
Write a summary of the previous text in Hindi:
अधिक मजबूत क्ले बनाने के लिए इस रेसिपी का इस्तेमाल करें: एक नॉन-स्टिक पैन में कॉर्नस्टार्च को छोड़कर सभी सामग्री को मिलाकर धीमी आँच पर रखें: कॉर्नस्टार्च को थोड़ा-थोड़ा करके डालें और हिलाते रहें: लगभग 20 मिनट के लिए क्ले को गूंध लें: ज़िपलॉक प्लास्टिक बैग में क्ले को स्टोर करें: